นายชัยวัฒน์ สิทธิบุศย์ อธิบดีกรมกรมพัฒนาที่ดิน เปิดเผยว่า ตามที่หลายจังหวัดในพื้นที่ภาคเหนือกำลังเกิดกลุ่มหมอกควันหนาแน่น เนื่องจากการจุดไฟเผาวัสดุเศษพืช เผาบุกรุกเปิดที่ทำกินและบุกรุกป่า ก่อให้เกิดความเสียหายแก่ต้นไม้และที่อยู่อาศัย รวมทั้งหน้าดินถูกทำลายและเกิดมลพิษทางอากาศ เป็นอันตรายต่อสุขภาพประชาชนในพื้นที่อย่างมาก ซึ่งแนวทางที่จะสามารถช่วยลดปัญหาดังกล่าวคือการงดกระทำการเผาทุกชนิด เพื่อลดควันและมลพิษ ในส่วนของฯ ทางสถานีพัฒนาที่ดินน่านได้จัดกิจกรรมรณรงค์งดเว้นการจุดไฟเผาเศษวัสดุ ซากพืชทุกชนิด โดยให้หันมาใช้วิธีไถกลบตอซังและนำเศษวัสดุที่เหลือใช้จากไร่นามาทำปุ๋ย